སྒྲ་རིག་པ

སྔགས་ཀྱི་བཀླག་ཐབས་བསྡུས་པ་ཞེས་བྱ་བ། 
སྣར་ཐང་ལོ་ཙཱ་མཛད།

རྒྱ་གར་སྐད་དུ། མནྟྲ་སྱ་པ་ཐོ་པཱ་ཡ་བི་ཙིནྟ་ནཱ་མ། 

བོད་སྐད་དུ། བླ་མ་དང་མགོན་པོ་འཇམ་པའི་དབྱངས་ལ་ཕྱག་འཚལ་ལོ། །

མནྟྲ་སྱ་ནི་སྔགས་ཀྱིའོ།།  པཋོ་པཱ་ཡ་ནི་བཀླག་ཐབས་སོ།། བི་ཙིནྟ་ནི་བསྡུས་བ་འོ།།ནཱ་མ་ནི་ཞེས་བྱ་བའོ།།  དེ་ཉིད་ཡོངས་རྫོགས་བོད་སྐད་དུ་བསྒྱུར་ན་སྔགས་ཀྱི་བཀླག་ཐབས་ཞེས་བྱ་བའོ།

ཤིས་བརྗོད། མཆོད་བརྗོད།

ཚོགས་གཉིས་སྤྲིན་དཀར་འཛུམ་པ་ལས་འོངས་མཚན་དཔེའི་རི་དྭགས་གཟུགས་ཀྱིས་བཀྲ། །ཁྱེད་སྐུ་ཟླ་བ་ཆ་ཤས་ཡོངས་རྫོགས་ཕྲིན་ལས་འོད་དཀར་ཁོར་ཡུག་ཅན། །གང་གིས་མཐོང་ན་སྙིང་མུན་སེལ་བྱེད་གདུལ་བྱའི་མཁར་ཁྱབ་འགྲོས་གཉིས་པ། །དབྱངས་ཅན་ལྷ་མོ་མཚན་མོའི་མགོན་ཁྱོད་དེ་རིང་བདག་བློའི་ཀུ་མུད་སྐྱོངས། །

རྩོམ་པར་དམ་བཅའ་བ།

གསང་སྔགས་ཆོས་ཚུལ་ཟབ་མོའི་གཞལ་ཡས་ཁང་། །བདེ་བར་འཇུག་འདོད་གང་བློའི་བུ་མོ་ལ།།སྒྲ་སྦྱོར་སྔགས་ཀྱི་བརྗོད་ཚུལ་མགུལ་རྒྱན་མཆོག །གནད་ཀྱི་ཕྲེང་བ་དེ་རིང་ཁོ་བོས་སྦྱིན། །

གཞུང་དངོས།

༼ཡི་གེ་ངོ་བོ།༽ ངོ་བོ་ཨཱ་ལི་ཀཱ་ལི་སྟེ། །

ཕོ་མོ་མ་ནིང་གསུམ་དུ་གནས། །

ཡི་གེ་ངོ་བོ་ལ་ཨཱ་ལི་དང་ཀཱ་ལི་གཉིས་སུ་དབྱེ། 
ཨཱ་ལིཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨེེ། ཨོ་ཨོོ།ཀཱ་ལིཀ་ཁ་ག་གྷ་ང་། ཙ་ཚ་ཛ་ཛྷ་ཉ། ཊ་ཋ་ཌ་ཌྷ་ཎ། ཏ་ཐ་ད་དྷ་ན། པ་ཕ་བ་བྷ་མ། ཡ་ར་ལ་ཝ། ཤ་ཥ་ས་ཧ། 
ལེགས་སྦྱར་རམ་སཾསྐྲྀཏ་ཡེ་གེ་ལ་དབྱངས་དང་གསལ་བྱེད་གཉིས་སུ་དབྱེ་བ་དེར་སྒྲ་རྩོལ་དྲག་ཞན་དབང་གིས་རྟགས་ཀྱི་སྒོ་ནས་ཕོ་རྟགས་དང་མོ་རྟགས། མ་ནིང་གི་རྟགས་བཅས་ཀྱི་ཡེ་གེ་གསུམ་དུ་དབྱེ། 

ཕོ་རྟགས་ཀྱི་ཡེ་གེ་ནི་ང་ཉ་ཎ་ན་མ་བཅས་ཕུད་པའི་གསལ་བྱེད་རྣམས་སོ།།

མོ་རྟགས་ཀྱི་ཡེ་གེ་ནི་རྀ་ལྀ་གཉིས་ཕུད་པའི་དབྱངས་རྣམས་སོ།།

མ་ནིང་གི་ཡེ་གེ་ནི་རྀ་ལྀའི་ཡི་གེ་དང་ང་ཉ་ན་ཎ་མ་རྣམས་སོ།།
ཐབསཕོ་རྟགསཀ་ཁ་ག་གྷ། ཙ་ཚ་ཛ་ཛྷ། ཊ་ཋ་ཌ་ཌྷ། ཏ་ཐ་ད་དྷ། པ་ཕ་བ་བྷ། ཡ་ར་ལ་ཝ། ཤ་ཥ་ས་ཧ། ཤེས་རབམོ་རྟགསཨ་ཨི་ཨུ། ཨེ་ཨེེ་ཨོ་ཨོོ།ཟུང་འཇུགམ་ནིང་གི་རྟགསརྀ་ལྀ།  ང་ཉ་ཎ་ན་མ།
༼དབྱངས་གསལ་རྣམས་ཀྱི་ཁམས་དང་སྐྱེ་གནས༽ཨ་ཀུ་ཧ་ྈྐ་ནམ་མཁའི་ཁམས། །

མགྲིན་པའི་གནས་ལས་སྐྱེ་བ་ཡིན། །

ཨ་ཡིས་མཚོན་པའི་དབྱངས་ཀྱི་ཨ་ཨཱ་གཉིས་དང་། ཀུ་ཡིས་མཚོན་པའི་ཀ་སྡེ་སྟེ། ཀ་ཁ་ག་གྷ་ང་། ཧ་དང་ྈྐ་སྟེ་དགུ་བོ་འདི་རྣམས་ནི་ནམ་མཁའི་ཁམས་སུ་གཏོགས་ལ། སྐྱེ་ཚུལ་མགྲིན་པའི་གནས་ལས་སྐྱེ་བ་ཡིན་ཏེ། དེ་ཡང་ནམ་མཁའ་ལ་རེག་བྱའི་ཐོགས་པ་དང་བྲལ་བ་ལྟར། ལྕེ་གང་ལ་ཡང་མ་རེག་པར་སྐད་ཀྱི་གདངས་སངས་སངས་སུ་མགྲིན་པའི་གནས་ལས་འབྱུང་བའོ།། སྤང་བྱ་ཞེ་སྡང་གི་གཉེན་པོ་བྱེད་ལ། མཐར་ཐུག་མེ་ལོང་ལྟ་བའི་ཡེ་ཤེས་སྐྱེ་བའི་རྒྱུ་བྱེད་དོ།།

ཨི་ཙུ་ཡ་ཤ་རླུང་གི་ཁམས། །

ལྕེ་རྩེ་སོ་རྐན་དག་ལས་སྐྱེ། །

ཨི་ཡིས་མཚོན་པའི་དབྱངས་ཀྱི་ཨི་ཨཱི་གཉིས་དང་། ཙུ་ཡིས་མཚོན་པའི་ཙ་སྡེ་སྟེ།ཙ་ཚ་ཛ་ཛྷ་ཉ་དང་། ཡ་དང་ཤ་བཅས་དགུ་བོར་རྣམས་ནི་རླུང་གི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སོ་དང་རྐན་རྣམས་སྦྱར་བ་དག་ལས་སྐྱེ་ཞིང་། ལྕེ་ཡང་ཞིང་གཡོ་བའི་ཚུལ་ལས་འབྱུང་བ་ཡིན་ཏེ། རླུང་ནི་ཡང་ཞིང་གཡོ་བའི་བདག་ཉིད་ཅན་ཡིན་པས་སོ།།

སྤང་བྱ་ང་རྒྱལ་གྱི་གཉེན་པོ་བྱེད། མཐར་ཐུག་མཉམ་པ་ཡེ་ཤེས་སྐྱེ་བའི་རྒྱུ་བྱེད་དོ།།

རྀ་ཊུ་ར་ཥ་མེ་ཡི་ཁམས། །

སྤྱི་བོ་དག་ལས་སྐྱེ་བ་ཡིན། །

རྀ་ཡིས་མཚོན་པའི་དབྱངས་ཀྱི་རྀ་རཱྀ་གཉིས་དང་། ཊུས་མཚོན་པའི་ཊ་ཌ་ཋ་ཌྷ་ཎ་དང་། ར་ཥ་སྟེ་དགུ་བོ་འདི་རྣམས་ནི་མེའི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སྟེང་ཏུ་བཀུག་སྟེ་རྐན་གྱི་མཐར་སྦྱར་བའི་སྦུབས་ཀྱིས་སྤྱི་བོ་དག་ལས་སྟོངས་སྟོངས་སུ་སྐྱེ་བ་ཡིན་ཏེ། མེ་གྱེན་དུ་འབར་བའི་རང་བཞིན་ཅན་ཡིན་པས་སོ།།

སྤང་བྱ་གཏི་མུག་འཇོམས། ཆོས་དབྱིངས་ཡེ་ཤེས་སྐྱེ་བའི་རྒྱུ་བྱེད་དོ།།

ཨུ་པུ་ཝ་ྉྤ་ཆུ་ཡི་ཁམས། །

མཆུ་ཡི་གནས་ལས་སྐྱེ་བ་ཡིན། །

ཨུ་ཡིས་མཚོན་པས་ཨུ་ཨཱུ་གཉིས་དང་། པུ་ཡིས་མཚོན་པའི་པ་སྡེ་སྟེ་པ་ཕ་བ་བྷ་མ་དང་།ཝ་དང་ ྉྤ་བཅས་དགུ་བོ་རྣམས་ནི་ཆུ་ཡི་ཁམས་སུ་གཏོགས་ལ། སྐྱེ་ཚུལ་ནི་མཆུ་གཉིས་སྦྱར་བའི་གནས་རླུང་ཤུགས་ཐར་དུ་འབྱུང་བ་ལས་སྐྱེ་བ་ཡིན་ཏེ། ཆུ་ནི་ཐུར་དུ་འབབ་པའི་རང་བཞིན་ཅན་ཡིན་པས་སོ།།སྤང་བྱ་ཕྲག་དོག་འཇོམས། བྱ་སྒྲུབ་ཡེ་ཤེས་སྐྱེ་བའི་རྒྱུ་བྱེད་དོ།།

ལྀ་ཏུ་ལ་ས་ས་ཡི་ཁམས། །

ལྕེ་རྩེ་སོ་ལས་སྐྱེ་བ་ཡིན། །

ལྀས་མཚོན་པའི་ལྀ་ལཱྀ་གཉིས་དང་། ཏུ་ཡིས་མཚོན་པའི་ཏ་སྡེ་སྟེ། ཏ་ཐ་ད་དྷ་ན་དང་། ལ་དང་ས་བཅས་དགུ་བོ་རྣམས་ནི་ས་ཡི་ཁམས་སུ་གཏོགས་ལ། སྐྱེ་ཚུལ་ནི་ལྕེ་རྩེ་སོ་ལས་སྐྱེ་ཞིང་ལྕེ་འཐས་འཐས་པོའི་ཚུལ་དུ་འབྱུང་བ་ཡིན་ཏེ།སའི་རང་བཞིན་སྲ་ཞིང་འཐས་པ་ཡིན་པས་སོ།།

སྤང་བྱ་འདོད་ཆགས་འཇོམས། སོ་སོར་རྟོག་པའི་ཡེ་ཤེས་སྐྱེ་བའི་རྒྱུ་བྱེད་དོ།།  

གནད།  དབྱངས་ཨེ་ཨེེ་གཉིས་ནི་ཨི་ཨཱི་དང་ཁམས་མཐུན་ལ། ཨོ་ཨོོ་གཉིས་ནི་ཨུ་ཨཱུ་དང་ཁམས་མཐུན་པའོ།།

འབྱུང་བ་ཆུང་བ་སྡེ་ལྔ་ནི། །ཀ་ཙ་ཊ་ཏ་པ་རྣམས་ས། །

ཁ་སོགས་ཆུ་ཡིན་ག་སོགས་མེ། །

གྷ་སོགས་རླུང་ཡིན་ང་སོགས་མཁའ། ། 

འབྱུང་བ་ཆེ་ཆུང་གི་ཁྱད་པར་ནི།

དབྱངས་གསལ་ཐམས་ཅད་ལ་བརྩི་བས་ཆེ་བ་ཡིན་ལ། ཆུང་བ་ནི་སྡེ་ལྔ་ཁོ་ན་ལ་བརྩི་ཞིང་གཞན་ལ་མི་བརྩི་བས་ཆུང་བའོ།།
སཆུམེརླུང་ནམ་མཁའཀཁགགྷངཙཚཛཛྷཉཊཋཌཌྷཎཏཐདདྷནཔཕབབྷམ
དགྲ་གྲོགས་ཀྱི་བརྩི་གཞི།

ཨོཾ་དང་ན་མོ་ཏདྱ་ཐཱ། 

སྤངས་པའི་སྔགས་ཀྱི་ཐོག་མ་དང་། །

རང་གི་མིང་ཐོག་གཟུང་བར་བྱ།།

གསལ་བྱེད་བརྩེགས་སམ་འཕུལ་བཞག་ཡོད། །

དང་པོའི་ཡི་གེ་གཟུང་བར་བྱ། །

བསྒྲུབ་བྱའི་ཡི་དམ་ལྷ་དེའི་བསྙེན་སྔགས་ཀྱི་མགོར་ཡོད་པའི་ཨྃ་དང་ན་མོ་དང་། ཏདྱ་ཐཱ་ལྟ་བུའི་མགོ་རྒྱན་གང་ཡོད་དོར་བ་སྟེ། སྤངས་བའི་སྔགས་ཀྱི་ཐོག་མ་ན་ཡོད་པའི་ཡི་གེ་དེ་ཉིད་ངོས་བཟུང་བར་བྱ་སྟེ།ཨྃ་ཨ་ར་པ་ཙ་ན་དྷཱིཿལྟ་བུའི་ཨྃ་དོར་ནས་ཨ་ཡིག་བརྩི་བར་བྱ་བར་བྱ་བ་དང་།ན་མོ་རཏྣ་ཏྲ་ཡཱ་ཡ་ལྟ་བུའི་ན་མོ་དོར་ནས་ར་ཡིག་འཛིན་པ་དང་།ཏདྱ་ཐཱ།ག་ཏེ་ག་ཏེ་ལྟ་བུའི་ཏདྱ་ཐཱ་དོར་ནས་ག་ཡིག་བརྩི་བར་བྱ། དེ་ཡང་གསལ་བྱེད་བརྩེགས་པ་བློ་བཟང་དོན་འགྲུབ་ལྟ་བའི་བ་ཡིག་དང་། འཕུལ་བཞག་ཡོད་པ་མཁས་མཆོག་རིན་ཆེན་ལྟ་བུའི་མ་ཡིག་དང་། ཡི་གེ་རྐྱང་བ་བ་རི་ལོ་ཙཱ་བ་ལྟ་བུའི་བ་ཡིག་རྣམས་མིང་ཡིག་དང་པོའི་ཡི་གེར་ངོས་བཟུང་བར་བྱ།

དགྲ་གྲོགས་ཀྱི་འབྲས་བུ

གསལ་བྱེད་དགྲར་གྱུར་ནད་མང་ཞིང་།།

དབྱངས་ཡིག་དགྲར་གྱུར་སྲོག་དང་འབྲལ། །

ཐ་མལ་གྱུར་ན་འབྲས་བུ་མེད། །

གྲོགས་སུ་གྱུར་ན་དངོས་གྲུབ་འབྱུང་། །

དེ་ཕྱིར་དགྲ་གྲོགས་བརྩི་བ་གཅེས། །

དོན་ནི་ཡི་དམ་ལྷའི་སྔགས་ཀྱི་ཐོག་མ་ན་ཡོད་པའི་ཡི་གེ་ནི་གསལ་བྱེད་ཡིན་ཞིང་། དེ་རིང་གི་མིང་ཡིག་དང་པོའི་ཡི་གེ་དང་དགྲ་རུ་གྱུར་ན།ལུས་ལ་ནད་མང་པོ་འབྱུང་ཞིང་སྡུག་བསྔལ་བར་འགྱུར་རོ།།དབྱངས་ཡིག་དགྲ་རུ་གྱུར་ན་སྲོག་དང་འབྲལ་བའི་རྐྱེན་བྱུང་ནས་འཆི་བར་འགྱུར་ལ།དགྲ་གྲོགས་གང་ཡང་མ་ཡིན་པས་ནུས་མེད་དུ་གྱུར་ན་བཟང་ངན་གྱི་འབྲས་བུ་གང་ཡང་འབྱུང་བ་མེད་དོ།།གྲོགས་སུ་གྱུར་ན་དངོས་གྲུབ་འབྱུང་། 

དགྲ་གྲོགས་ཀྱི་ངོ་བོ

ས་དགྲ་མེ་ཡིན་མེ་དགྲ་ཆུ། །

ཆུ་དགྲ་རླུང་ཡིན་རླུང་དགྲ་ས། །

མེས་ས་བསྲེག་པར་བྱེད། ཆུས་མེ་གསོད་པར་བྱེད། རླུང་གིས་ཆུ་སྐེམ་པར་བྱེད།ས་ཡིས་རླུང་འགེབ་པར་བྱེད།

ས་ནི་མེ་ལ་ནུས་པ་མེད། །

མེ་ནི་ཆུ་ལ་ནུས་པ་མེད། །

ཆུ་ནི་རླུང་ལ་ནུས་པ་མེད། །

རླུང་ནི་ས་ལ་ནུས་པ་མེད། །

སའི་དགྲ་མེ་ཡིན་པས། རང་གི་མིང་ཡིག་དང་པོ་མེ་ཡིན་ཞིང་།ཡི་དམ་ལྷ་ཡི་སྔགས་ཀྱི་ཐོག་མ་ས་ཡིག་ཡིན་པར་གྱུར་ན།དཔེར་ན་ས་ཡི་ནུས་བ་མེས་འཇོམས་པ་དང་འདྲ་བས་ནུས་མེད་དུ་འགྱུར་བས་སོ།།

ས་ཆུ་ཕན་ཚུན་གྲོགས་པོ་སྟེ། །

མེ་རླུང་ཕན་ཚུན་གྲོགས་པོ་ཡིན། །

ནམ་མཁའ་ཀུན་གྱི་གྲོགས་ཡིན་ཏེ། །

ཀུན་ཀྱང་ནམ་མཁའི་གྲོགས་སུ་འགྱུར། །

སས་ཆུ་རྟེན་ཅིང་ཆུས་ས་བསྐྱེད་པར་འགྱུར།རླུང་གིས་མེ་སྦོར་ཞིང་མེས་རླུང་སྡུད།གཞན་ཡང་འབྱུང་བ་ནང་འཕྲད་ན་ཡང་གྲོགས་སུ་འགྱུར།

དེ་ལྟར་དགྲ་དང་གྲོགས་ཤེས་པ། །

སྔགས་ཀྱི་ཀློག་ཚུལ་འདི་ལྟ་སྟེ། །

དབྱངས་ཀྱི་བཀླག་ཚུལ

ཡི་གེ་ཐུང་བ་གཅིག་ཡུན་བཀླག །

རིང་བ་གཉིས་ཀྱི་ཡུན་དུ་བཀླག །

ཤིན་ཏུ་རིང་བ་གསུམ་ཡུན་བཀླག །

པླུ་ཏ་ཡང་དེ་བཞིན་ནོ། །

དོན་ནི་སྐྱེས་བུ་དར་མ་ཞིག་གིས་སེ་གོལ་ལམ་མིག་འཛུམ་ཀྱི་ཡུན་ཚད།

ལྀ་ལ་རིང་བོ་མེད་ལ། མཚམས་སྦྱོར་ཀྱི་ཡི་གེ་ལ་ཐུང་ངུ་མེད།

འགྲེང་བུ་ན་རོ་ཡོད་གྱུར་ན། །

རིང་པོ་ཉིད་ཕྱིར་འ་འདོགས་འཁྲུལ། །

གསལ་བྱེད་ཀྱི་བཀླག་ཚུལ།

གསུམ་པའི་བཀླག་ཚུལམིང་གི་ཐོག་མར་སྡེ་པ་ཡི། །

གསུམ་པ་འས་ཕུལ་བཞིན་དུ་བཀླག །

དབུས་མཐར་བྱུང་ན་བོད་དང་མཚུངས།།

དོན་ནི་མིང་གང་གི་ཐོག་མ་རུ་སྡེ་བ་ལྔ་ཡི་གསུམ་པ་ག་ཛ་ཌ་ད་བ་རྣམས་བྱུང་ན། བོད་ཡིག་ལ་འས་འཕུལ་ཡོད་པ་བཞིན་དུ་བཀླག་པར་བྱ་ཞིང་། མིང་གི་དབུས་དང་མཐར་སྡེ་བའི་གསུམ་པ་ག་ཛ་ཌ་ད་བ་རྣམས་བྱུང་ན་བོད་ཀྱི་སྐད་དུ་འས་འཕུལ་མེད་པ་ཇི་ལྟར་བརྗོད་པ་་དེ་དང་མཚུངས་བའོ།།

བཞི་བའི་བཀླག་ཚུལ བཞི་པ་རྣམས་ནི་གསུམ་པ་ལ། །

ར་མགོ་ཧ་སྒྲ་ལྡན་པར་བཀླག །

ལོག་སྡེའི་བཀླག་ཚུལ  ཊ་སོགས་ལོགས་སྡེའི་བཀླག་ཚུལ་ནི། །

ལྕེ་རྩེ་རྐན་སྦྱར་སྟིབས་ཀྱིས་བསྒྱུར། །

ལྕེའི་རྩེ་མོ་ཡར་ལ་བཀུག་ནས་རྐན་ལ་སྦྱར་ཏེ།ཏ་སྡེ་ལ་ར་བཏགས་པའི་ཚུལ་དུ་ལྕེ་སྟིབས་ཀྱིས་བསྒྱུར་ནས་བཀླག

ཥའི་བཀླག་ཚུལཥ་ནི་ཁ་དང་ཆ་མཐུན་པར། །

རྐན་གྱི་ཕུགས་ནས་སྟོངས་ཀྱིས་འདོན། །

ཥ་ནི་བོད་ཀྱི་སྐད་ཀྱི་ཁའི་གདངས་དང་ཆ་ཅུང་ཞིག་ལྡན་པར་རྐན་གྱི་གྲེ་ཕུགས་ནས་མི་གསལ་བའི་ཚུལ་དུ་སྟོངས་ཀྱིས་འདོན་ལ་བོད་ཀྱི་སྐད་ལྟར་ཁ་གསལ་བ་ནི་མ་ཡིན་ནོ།།

ཀྵ་ཡི་བཀླག་ཚུལ།ཀྵ་ནི་ཁྱ་དང་ཆ་མཐུན་ཙམ། །

ཛ་ལ་ཉ་བཏགས་འགྱ་འམ་གཉའ།།

དམིགས་བསལ་ཅན་གྱི་ཡི་གེ་དེ་རྣམས་མ་ཡིན་པའི་གསལ་བྱེད་ལྷག་མ་ཐམས་ཅད་བོད་སྐད་ཇི་ལྟ་བ་བཞིན་དུ་བཀླག་ཆོག

དུ་མ་བརྩེགས་པའི་བཀླག་ཚུལ

གསལ་བྱེད་མི་འདྲ་དུ་མ་བརྩེགས། །

རང་སྒྲ་ཐོན་ཙམ་མྱུར་བར་བཀླག།

དབྱངས་དང་ང་རོ་འོག་མ་དབང་། །

དོན་ནི་གསལ་བྱེད་ཀྱི་ཡི་གེ་མི་འདྲ་བ་ཉིས་བརྩེགས་སམ་གསུམ་ལ་སོགས་པ་དུ་མ་བརྩེགས་པ་ཇི་ལྟར་ཡིན་ཀྱང་ཡི་གེ་རང་རང་གི་སྒྲ་ལྕེ་ཐོག་ཏུ་ཐོན་ཙམ་བྱས་ཏེ་མྱུར་བར་བཀླག་དགོས།སྟེང་འོག་ཏུ་དབྱངས་དང་ང་རོ་གང་ཡོད་ཀྱང་ཡི་གེ་འོག་མ་དེ་ལ་དབང་།

འདྲ་བ་བརྩེགས་པའི་བཀླག་ཚུལ

འདྲ་བའི་གསལ་བྱེད་བརྩེགས་གྱུར་ན།།

ཁ་ཁེངས་མཐོན་པོའི་གདངས་ཀྱིས་བཀླག །

འདྲ་བའི་གསལ་བྱེད་བརྩེགས་གྱུར་ན་ཁ་ཁེངས་སམ་གང་བའི་ཚུལ་དུ་མཐོན་པོའི་གདངས་ཀྱིས་བཀླག་པར་བྱ།

བརྩེགས་པའི་ཐོག་མ་གོང་མ་དབང་།།

དེ་འོག་རྣམས་ནི་དཀྱུས་སུ་བཀླག །

དོན་ནི་ཡི་གེ་སྔ་ཕྱིའི་བར་དུ་ཚེག་མེད་པར་ཕྱི་མའི་མགོར་ཡི་གེ་བརྩེགས་ཏེ་བྱུང་བའི་ཐོག་མ་སྟེ་སྟེང་གི་ཡི་གེ་དེ་གོང་མ་དེ་ལ་དབང་བར་ཡོད་པས་ཡར་སྦྱར་ཏེ་འདོན་དགོས་ལ། དེ་ཉིད་ཀྱི་འོག་མའི་ཡི་གེ་རྣམས་ནི་རང་རང་གི་སྐྱེ་གནས་འདོན་ཚུལ་ཅི་ལྟ་བ་བཞིན་དཀྱུས་སུ་བཀླག

ཉ་ཎ་ཡར་སྦྱར་ན་ལྟར་བཀླག །

ཉ་དང་ཎ་གཉིས་ཡི་གེ་ཕྱི་མའི་སྟེང་དུ་བྱུང་ན་ཡར་སྦྱར་ནས་བོད་ཀྱི་ན་ཡར་སྦྱར་བ་ལྟར་བཀླག

ཤ་ཥ་ཡར་སྦྱར་ས་ལྟར་བཀླག །

ཀ་ནི་ག་དང་ཙ་ཛ་ཊ། །

ཌ་ཏ་རྣམས་ནི་ད་རུ་བཀླག །

པ་ཡིག་རྣམས་ནི་བ་རུ་བཀླག །

འཁྲུལ་བ་སྤོང་བ།

གྷ་ཛྷ་ཌྷ་དྷ་བྷ་རྣམས་ནི། །

ཡི་གེ་གཉིས་གཉིས་འདོད་པ་འཁྲུལ། །

དེ་བཞིན་དབྱངས་ཀྱི་རྀ་ལྀ་གཉིས། །

ར་དང་ལ་རུ་འདོད་པ་འཁྲུལ། །

རྣམ་བཅད་ཀྱི་བཀླག་ཚུལ

རྣམ་བཅད་ས་རུ་བཀླག་པའམ། །

དྲག་པོར་བཅད་དེ་བཀླག་པར་བྱ། །

དོན་ནི།རྣམ་བཅད་ཀྱི་རྒྱུ་ར་དང་ས་གང་རུང་ལས་བྱུང་བས་རྣམ་བཅད་ཀྱི་ཡི་གེ་རྣམས་ཕལ་ཆེར་རམ་ཤས་ཆེ་བ་རྣམས་ས་རུ་བཀླག ཡང་ན་སྒྲ་དྲག་པོར་རྦད་ཀྱིས་བཅད་ནས་བཀླག་པར་བྱ།
རྣམ་བཅདདཔེ་བརྗོདཀློག་ཐབས།རྣམ་བཅད་ལུས་འགྱུར་བ། ན་མསྶ་མནྟན་མས་ས་མནྟརྣམ་བཅད་ལུས་མ་འགྱུར་བན་མཿས་ག་རརྡུམ་རྡུམ་རྦད་ཀྱིས་བཅད་ནས་བཀླག
རྗེས་སུ་ང་རོའི་བཀླག་ཚུལ

རྗེས་སུ་ང་རོ་སྡེ་པ་ལ། །

རང་རང་སྡེ་པའི་ལྔ་པར་བཀླག །

དོན་ནི་ཀླད་གོར་ཅན་གྱི་ཡི་གེ་དེའི་ཕ་རོལ་ལལམ་རྗེས་སུ་སྡེ་བ་ལྔ་བོའི་ཡི་གེ་གང་དང་གང་བྱུང་ཡང་རང་རང་སོ་སོའི་སྡེ་བ་དེ་དང་དེའི་ལྔ་བར་གྱུར་བའི་ཡི་གར་གང་ཡིན་པ་དེར་བཀླག་དགོས།

ཡ་སོགས་བརྒྱད་ལ་ང་རུ་བཀླག །

ཡང་ན་སྡེ་ལྔའི་ཟླ་ལ་སྦྱར། །

ཡ་ལ་སོགས་པའི་ཡི་གེ་བརྒྱད་པོ་ཕ་རོལ་ལ་བྱུང་ན་ཀླད་གོར་དེ་ང་རུ་བཀླག་པར་བྱ།ཡང་ན་རང་རང་སྡེ་བ་ལྔའི་གང་དང་ཁམས་མཐུན་པར་སྡེ་བ་དེའི་ཟླ་ལ་སྦྱར་ནས་ཁམས་གང་དང་མཐུན་པའི་སྡེ་བ་དེའི་ལྔ་བར་བཀླག

ཤད་ཀྱིས་ཆོད་ན་རང་ཉིད་བརྩི། །

ཤད་མེད་ན་ནི་འོག་མ་བརྩི། །

ཤད་ཀྱི་ཆོད་ན་རང་ཉིད་ཐོག་བརྩི་བར་བྱ། ཤད་མེད་ན་ནི་འོག་མའི་ཡི་གེ་དབང་བཙན་པས་གང་ཐོབ་ཀྱི་ལུགས་བཞིན་བརྩི།

ཨོཾ་དང་ཧཱུཾ་གཉིས་མ་དང་ང་། །

ཚིག་གྲོགས་དག་ལ་བལྟོས་པ་མིན། །

དམིགས་བསལ་དུ་ཨྃ་དང་ཧཱུཾ་གཉིས་ཀྱི་ཀླད་གོར་མ་དང་ང་རུ་ཀློག་པ་ལས། གོང་དུ་བཤད་པ་བཞིན་དུ་ཚིག་གྲོགས་སམ་ཟླ་བོ་ཕྱི་མའི་ཡི་གེ་དག་ལ་ལྟོས་བ་མིན། 

ལྕེ་རྩ་ཅན་དང་མཆུ་ཅན་བཀླག་ཚུལ

ལྕེ་རྩ་ཅན་དང་མཆུ་ཅན་གཉིས། །

ཨ་ཀ་ཨ་པ་ཞེས་པའམ། །

ཀོ་ཝ་པོ་ཝ་ཞེས་པར་བཀླག །

ཡ་བཏགས་པའི་བཀླག་ཚུལ

ཡ་བཏགས་ཕལ་ཆེར་འགྲེང་བུ་ནི། །

ཡའི་སྒྲ་ཅུང་ཟད་ལྡན་པར་བཀླག །

དོན་ནི་གསལ་བྱེད་ཀྱི་ཡི་གེ་ལ་ཡ་བཏགས་པ་ཕལ་ཆེར་འགྲེང་བུ་ཡོད་པའི་ཚུལ་གྱིས་བཀླག་པར་བྱ་སྟེ། ཤུགས་ལ་ཡ་སྒྲ་ཅུང་ཟད་ཅིག་དང་ལྡན་པར་བྱས་ནས་བཀླག 

ཡ་ལ་ཡ་བཏགས་ཡ་རང་ཉིད། །

ཀ་ཁའི་ཡ་བཏགས་བོད་བཞིན་བཀླག །

ར་ལ་ཡ་བཏགས་ར་ཡར་བཀླག །

ཝ་བཏགས་པའི་བཀླག་ཚུལ

ཝ་བཏགས་ཕལ་ཆེར་ན་རོ་སྟེ། །

ཝ་སྒྲ་ཅུང་ཞིག་ལྡན་པར་བཀླག །

རྀ་ལྀ་ཞུགས་པའི་བཀླག་ཚུལ

ཀ་སོགས་སྲོག་ཏུ་རྀ་ལྀ་ཞུགས། །

གི་གུ་ཕྱིར་ནི་ལོག་གྱུར་ན། །

ཀི་རྀ་ཀི་ལྀ་ཞེས་མྱུར་བཀླག །

ཀ་སོགས་ར་དང་ལ་བཏགས་ནས། །

གི་གུ་ཕྱིར་ནི་མ་ལོག་ན། །

ཀ་རི་ཀ་ལི་ཞེས་པར་བཀླག །

ཀེ་ཤ་ཅན་གྱི་བཀླག་ཚུལ

ཨཻ་དང་ཨཽ་ཡི་བཀླག་ཚུལ་ནི། །

ཨེ་ཨི་ཨོ་ཨུ་ཞེས་པར་བཀླག །

དེ་བཞིན་ཀ་སོགས་སྲོག་ཞུགས་ན། །

ཀེ་ཨི་ཀོ་ཨུ་སོགས་སུ་བཀླག །

རྒྱས་པར་སློབ་དཔོན་ངག་ལས་སློབས། །

མདོར་བསྡུས་ཙམ་འདི་སྐད་གཉིས་པ། །སྣར་ཐང་ལོ་ཙཱ་གང་དེ་ལ། །

བཤེས་གཉེས་བློ་གྲོས་དཔལ་འབར་གྱིས། །ཐང་པོ་ཆེ་རུ་བསྐུལ་ནས་སྦྱར། །

དེ་ལས་བྱུང་བའི་དགེ་བ་ཡིས།།འགྲོ་རྣམས་སྔགས་དོན་རྣམས་གཟིགས་ཤོག །

སྔགས་ཀྱི་ཀློག་ཐབས་ཞེས་བྱ་བ་རྫོགས་སོ།། །།
ཡི་གེམཚོན་རྟགསམིང་གཞན།རྗེས་སུ་ང་རོཾསྣ་ལྡན། ཐིག་ལེའི་རྣམ་ཅན།རྣམ་བཅདཿནུ་མ་ཟུང་གི་རྣམ་ཅན། རྣམ་བཅད། ནུ་མ་ཉིས་སྒྲིག་གི་རྣམ་པ།ལྕེ་རྩ་ཅནྈཌཱ་མ་རུའི་རྣམ་ཅན། མཆུ་ཅནྉགླང་ཆེན་མྱོས་བུམ། གླང་ཆེན་མགོའི་ཤ་འབུར་བུའི་དབྱིབས་དང་འདྲ་བས།ཀེ་ཤ་ཅནཨེེ  ཨོོསྤོས་རིང་གི་དུད་པ་ལྟ་བུའི་ཟེད་པོཔླུཏ་ཅན།྅ལེགས་སྦྱར་ཡིག་གི་སྒྲ་གདངས་རིང་ཤོས་མཚོན་བྱེད།ཧལནྟྲགསལ་བྱེད་སྲོག་མེད་ཀྱི་རྟགས།
སྒྲ་རིག་པའི་གོ་དོན།

སྒྲ་རིག་པ་ཞེས་བ་ནི་སྐད་རིགས་མི་འདྲ་བ་སོ་སོའི་རང་རང་གི་ཡུལ་གྱི་དོན་གྱི་ངོ་བོ་ཙམ་འཛིན་པའི་མིང་དང་། དེར་བརྗོད་དོན་གསལ་བར་བྱེད་པའི་རྐྱེན་རྣམ་དབྱེ་ཚིག་ཕྲད་སོགས་སྦྱར་བ་ལ་བརྟེན་ནས་བརྗོད་བྱའི་དོན་འཕྲོད་པར་བྱེད་པའི་ཆོས་ཉིད་གཞིར་བཟུང་སྟེ་གཏན་ལ་ཕབ་པའི་རིག་པའི་གཞུང་ལུགས་ཞིག་ལ་གོ

རྒྱ་གར་གྱི་སྒྲ་རིག་པའི་ཁྱད་ཆོས། 

གཅིག  ཐུང་མོང་གི་ཁྱད་ཆོས། མིང་ཚིག་ཡི་གེ་གསུམ་གྱི་ཚོགས།

གཉིས། རང་བཞིན་རྐྱེན་རྣམ་འགྱུར་གསུམ།

རྒྱ་གར་གྱི་སྒྲ་རིག་པ་མ་ལུས་བ་མདོར་བསྡུས་ན། །རང་བཞིན་རྐྱེན་དང་རྣམ་འགྱུར་གསུམ་དུ་འདུ།

རང་བཞིན་ནི་གཞི། རྐྱེན་ནི་གྲོགས། རྣམ་འགྱུར་ནི་སྒྱུར་བ།

༡ རང་བཞིན།

རང་བཞིན་ལ་དབྱེ་ན་གཉིས། སྒྲའི་སྐྱེ་གནས་སུ་གྱུར་བའི་བྱ་བ་འབའ་ཞིག་རྟོགས་པར་བྱེད་པའི་བྱིངས་དང་། དོན་དང་ལྡན་པའི་མིང་ངམ་རྟགས་གཉིས་ཡིན།

བྱིངས་ནི་བོད་ཀྱི་ཀ་ལ་སོགས་པ་ལྟ་བུའི་ཁོ་ནའི་དོན་མི་སྟོན་པ་ལ་ཟེར།དེ་ལ་དབྱེ་ན། མདོའི་བྱིངས་དང་། རྐྱེན་གྱིས་བཅོས་པའི་བྱིངས།

གླེགས་བམ་ལས་བྱུང་བའི་བྱིངས།

མིང་ངམ་རྟགས་ནི། ཞོའི་སྐད་དོད་ད་དྷི་ཞེ་ས་པའི་རྟགས་བཞག་ཅེས་བ་ལྟར། རྟགས་དང་མིང་གཉིས་ནི་དོན་གཅིག་མིང་གི་རྣམ་གྲངས་ཡིན། བྱེད་རྐྱེན་དང་རྣམ་དབྱེ་སོགས་མ་ཡིན་པའི་དོན་གྱི་ངོ་བོ་ཙམ་བརྗོད་པ་ནི་མིང་དང་། བྱིངས་དང་རྣམ་དབྱེ་བོར་བ་ནི་རྟགས་སོ།།

རྟགས་ལ་གསལ་བྱེད་ཀྱི་མཐའ་ངེས་བ་ཅན་གྱི་སྒོ་ནས། སྐྱེས་པའི་རྟགས། བུད་མེད་ཀྱི་རྟགས། མ་ནིང་གི་རྟགས་ཅེས་རྟགས་གསུམ་གྱི་སྒོ་ནས་བསྟན་ཡོད།

༢ རྐྱེན།

རྐྱེན་ནི་སྒྲའི་རང་བཞིན་མིང་དང་ཚིག་བྱིངས་གང་རུང་བསྒྲུབ་པ་བདེ་བླག་ཏུ་འགྲུབ་པར་བྱེད་པའི་གྲོགས་ལྟ་བུ་ཡིན།བོད་རང་སྐད་དུ་བྱས་ན། སྔོན་རྗེས་ཀྱི་འཇུག་པ་ལྟ་བུ་ཡིན།

༣ རྣམ་འགྱུར།

རྣམ་འགྱུར་ནི་རྣམ་དབྱེ་དང་རྣམ་དབྱེ་མ་ཡིན་པའི་རྐྱེན་ལ་བརྟེན་ནས་བྱིངས་དང་།རྟགས་དང་། གཟུགས་དང་།བརྗོད་བྱ་གཞན་ཡང་གཞན་དུ་སྒྱུར་བར་བྱེད་པའི་ཆོས་ལ་ཟེར། བོད་རང་སྐད་དུ་བྱས་ན། ཡ་ར་ལ་འདོགས་གཟུགས་གཞན་དུ་འགྱུར་བ་ལྟ་བུ་རེད། མཚམས་སྦྱོར་ལྔའི་སྐབས་ཀྱི་བསྒྱུར་བ་དང་དབྱི་བ་ནི་ཡི་གེ་ཙམ་གྱི་འགྱུར་བ་ཡིན།
སྒྲ་ལྡན་གྱི་ཡི་གེཧ་ནས་བ་བར་གྱི་ཡི་གེསྒྲ་མེད་ཀྱི་ཡི་གེཁ་ནས་ས་བར་གྱི་ཡི་གེདྲོ་བའི་ཡི་གེཤ་ཥ་ས་ཧདབུགས་དྲོ་བར་བྱ་བའི་ཕྱིརསྣ་ལྡན་ཡི་གེཉ་མཁ་སྣ་གཉིས་ལས་བརྗོད་པམཐར་གནས་ཡི་གེཡ་ར་ལ་ཝརང་རང་ཁམས་མཐུན་གྱི་སྡེ་བའི་མཐར་བཞགམཐར་ཟད་ཡི་གེཀཥཡི་གེ་ཐམས་ཅད་ཀྱི་ཟད་མཐར་གནས་བའི་ཕྱིརའཕེལ་བའི་ཡི་གེཨཱ་ཨཱརྲ་ཨེེེེ་ཨོོཨ་རྀ་ཨི་ཨུ་ལས་འཕེལ་བའོཡོན་ཏན་ཡི་གེཨརྲ་ཨེེ་ཨོརྀ་ཨི་ཨུའི་ཡོན་ཏན་ཡིན་ནོ།།ལྕི་བའི་ཡི་གེཕ་རོལ་དུ་བརྩེགས་པ་དང་རྣམ་བཅད།ཐིག་ལེ་རྣམས་ཡོད་པ།ཡང་བའི་ཡི་གེཕ་རོལ་ཏུ་བརྩེགས་པ་སོགས་མེད་པའི་ཐུང་ངུ་ནི་ཡང་བའོ།།
སྒྲ་རིག་པའི་དཀའ་གནད་མཆན་འགྲེལ།

རྗེས་འབྲེལ། ཕྱི་མ་སྔ་མ་ལ་བརྟེན་པའམ་རག་ལས་བ།

འགྲོ་བའི་དོན་ཅན། ཀྲིཏ྄་དང་རྣམ་དབྱེ་རྐྱེན་སོགས་དངོས་མ་ཡིན་པ་དེ་དག་དང་རྗེས་སུ་འབྲེལ་བའི་ཡི་གེ་གང་ཞིག་ཡོད་པ་རྣམས་ལ་ནི་ཨིཏ྄་མིང་ཅན་ཞེས་བྱ་ཞིང་། དེ་དག་ནི་རྐྱེན་གཞན་དང་ཕྲད་མ་ཐག་ཨཏ྄་འདོགས་པའི་རྒྱུ་མམཚན་གྱིས་བྱ་བྱུང་ཟིན་པས་དེའི་ཁོངས་ནས་ཕྲལ་ཏེ་དབྱི་དགོས་པའི་ཕྱིར་ན་འགྲོ་བའི་དོན་ཅན་ཞེས་བརྗོད་ལ། དེ་མིན་རྗེས་འབྲེལ་དབྱི་བ་སོགས་ཀྱང་འགྲོ་བའི་དོན་ཅན་ཡིན།

ཨིཏ྄འི་མིང་ཅན། ཡི་གེ་དང་བྱིངས་དང་རྐྱེན་དང་རྣམ་འགྱུར་རྣམས་ཀྱི་རང་གི་ཆ་ཤས་མ་ཡིན་པར་མཚན་མའི་དོན་དུ་སྦྱར་བའི་རྗེས་སུ་འབྲེལ་བའི་ཡི་གེ་རྣམས་ནི་འདིར་ཨིཏ྄་ཅེས་བྱ་ཞིང་མཚན་མ་བྱེད་པའི་རྒྱུ་མཚན་གྱིས་བྱ་བ་གང་ཡིན་པ་དེ་བཡངུ་ཟིན་ནས་མི་གནས་པར་འགྲོ་བ་སྟེ་དབྱི་བར་བྱེད་པའི་ཕྱིར་བོད་སྐད་དུ་དབྱི་བ་ཞེས་བྱ།

ཊི། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དང་སྔོན་མའི་དབྱངས་བཅས་ལ་ཊི་ཞེས་བརྗོད་དོ།།

ཨུ་པ་དྷཱ། བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དེ་ལ་ཨུ་པ་དྷཱ་ཞེས་བརྗོད་དོ།།

ཨཱ་ག་མ། རྐྱེན་གང་ཞིག་གཉེན་དང་འདྲ་བ་ནམ་དགོས་པའི་ཚེ་ན་ཕན་འདོགས་པར་བྱེད་ནུས་བ་ཞིག་ལ་གོ ཨཱ་ག་མ་ནི་ལུང་ངམ་གློ་བུར་བའི་དོན་ཡིན། 

ཏ྄་ཡིག་རྗེས་འབྲེལ། དབྱངས་ཡིག་གང་ཞིག་གི་མཐར་ཏ྄་ཡིག་རྗེས་འབྲེལ་དུ་བྱས་ནས་བསྟན་པ་རྣམས་ཀྱིས་ཏ྄་ཡིག་སྦྱོར་ཡུལ་གྱི་དབྱངས་དེ་ཉིད་ཐུང་ངུ་ཡིན་ན་ཐུང་ངུ་དང་། རིང་བོ་ཡིན་ན་རིང་བོར་བརྗོད་པའི་ཡུན་ཚད་ཀྱི་དུས་གང་ཡིན་པ་དེ་ཉིད་གཟུང་བར་སྟོན་པ་པ་ཡིན།

བརྗོད་དོན། བརྗོད་བདེ་བའི་དོན་དུ།

ཁྱད་དོན།

མཚམས་སྦྱོར་ལྔ་བ་ཞེས་བྱ་བ་བཞུགས་སོ།

མིང་གི་རབ་ཏུ་བྱེད་པ།

ཨ་ཨི་ཨུ་རྀ་ལྀ་མཚུངས་བ་རྣམས་སོ།།

ཨ་ཨི་ཨུ་རྀ་ལྀ་བཅས་རྩ་བའི་དབྱངས་ཡིག་ལྔ་བོ་འདི་རྣམས་ལ་མཚུངས་བའི་ཡི་གེ་ཞེས་ཆོ་ག་འབྱུང་བའི་ཕྱིར་མིང་ཏུ་བཏགས་སོ།།

ཐུང་ངུ་རིང་བོ་པླུཏས་ཕྱེ་བ་རྣམས་འདྲ་བ་རྣམས་སོ།།

མཚུངས་པའི་ཡི་གེ་ལྔ་བོ་ལ་ཡང་ཡུན་ཚད་མི་འདྲ་བའི་དབང་གིས་རིང་པོ་ཐུང་ངུ་པླུཏ་བཅས་གསུམ་གསུམ་དུ་དབྱེའོ།། གསུམ་གསུམ་ནང་ཕན་ཚུན་འདྲ་བའི་ཡི་གེ་ཞེས་བརྗོད་དོ།།

མཚུངས་པའི་ཡི་གེ་ཞེས་པའི་མཚུངས་བ་་ནི་དོན་གྱི་ངོ་བོ་ཆ་ནས་གཅིག་མཚུངས་ཡིན་པའི་དོན།

འདྲ་བའི་ཡི་གེ་ཞེས་པའི་འདྲ་བ་ནི་དོན་གྱི་ངོ་བོ་གཅིག་མཚུངས་ཡིན་པར་མ་ཟད། གདངས་ཀྱི་རིང་ཐུང་གི་ཁྱད་ཙམ་ལས་ཡིག་གཟུགས་ཀྱི་རི་མོའང་ཆ་འདྲ་བའི་དོན།

ལྷག་མ་འཇིག་རྟེན་ལས་གྲུབ་བོ་ཞེས་འཆད་དོོ།།

རིང་ཐུང་གི་ཚད་སོགས་གཞུང་འདིར་དངོས་སུ་མ་བཤད་པའི་ལྷག་མ་འཇིག་རྟེན་དང་བསྟན་བཅོས་རྣམས་ལ་གྲགས་ཤིང་གྲུབ་པ་རྣམས་ཀྱང་འདིར་བཤད་པར་བྱའོ།།

ཨེ་ཨེེ་ཨོ་ཨོོ་མཚམས་སྦྱོར་གྱི་ཡི་གེ་རྣམས་སོ།།

ཨེ་ཨེེ་ཨོ་ཨོོ་ཞེས་བ་ནི་ཨ་ཨི་ལས་ཨེ་དང་།ཨ་ཨེ་ལས་ཨེེ། ཨ་ཨུ་ལས་ཨོ་དང་། ཨ་ཨོ་ལས་ཨོོ་བཅས་འདུས་ཤིང་མཚམས་སྦྱོར་བ་ལས་གྲུབ་པའི་ཡི་གེ་ལྔ་བོ་འདི་རྣམས་ལ་མཚམས་སྦྱོར་གྱི་ཡི་གེ་ཞེས་བརྗོད་དོ།།

གཉིས་པོ་རྣམས་དབྱངས་སོ།།

མཚུངས་བའི་ཡི་གེ་དང་མཚམས་སྦྱོར་གྱི་ཡི་གེ་གཉིས་ཀྱི་སྤྱིའི་མིང་ལ་དབྱངས་ཞེས་བརྗོད།

ཨ་བོར་བ་ནཱ་མིན྄་རྣམས་སོ།།

ཨ་ཡིག་རིང་ཐུང་དོར་རྗེས་ཀྱི་དབྱངས་ལྷག་མ་རྣམས་ལ་ནཱ་མིན྄་ཡི་གེ་ཞེས་བརྗོད།

ཧ་ཡ་ཝ་ར་ལ། ཉ་ཎ་ན་ང་མ། ཛྷ་ཌྷ་དྷ་གྷ་བྷ། ཚ་ཌ་ད་ག་བ།

ཁ་ཕ་ཚ་ཋ་ཐ། ཙ་ཊ་ཏ་ཀ་པ།  ཤ་ཥ་ས་རྣམས་སོ།།

ཐོག་མ་དང་མཐའ་མ་དག་གིའོ།།

ཐོག་མའི་ཡི་གེ་དང་མཐའ་མའི་ཡི་གེ་ལྷན་གཅིག་བརྗོད་པས་སྐབས་སུ་དེ་གཉིས་ཀྱི་བར་གྱི་ཡི་གེ་རྣམས་ལ་གོ་བར་བྱེད།

བསྡུ་བའི་མིང་ལ། ཧ་སའི་ཡི་གེ ཧ་བའི་ཡི་གེ ཙ་པའི་ཡི་གེ  ཛ་བའི་ཡི་གེ ཛྷ་བྷའི་ཡི་གེ ཁ་པའི་ཡི་གེ ཁ་སའི་ཡི་གེ  ཉ་མའི་ཡི་གེ  ཡ་པའི་ཡི་གེ ཨ་བའི་ཡི་གེ 

ཧ་ས་རྣམས་ནི་གསལ་བྱེད་རྣམས་སོ།།

ཐོག་མའི་ཡི་གེ་ཧ་དང་མཐའ་མའི་ཡི་གེ་གཉིས་ལྷན་གཅིག་བརྗོད་པའི་དེ་གཉིས་ཀྱི་བར་གྱི་ཡི་གེ་རྣམས་ནི་གསལ་བྱེད་རྣམས་སོ།།

དབྱངས་ཀྱིས་དམན་པ་གསལ་བྱེད་དོ།།

དབྱངས་མེད་པ་སྟེ་སྲོག་མེད་ཁོ་ན་ཡིན་པ་ནི་གསལ་བྱེད་ཡིན།

ཨིཏ྄་ནི་བྱ་བའི་ཆེད་དུའོ།།

གསལ་བྱེད་རྣམས་ལ་སྲོག་ཏུ་ཨ་ཡིག་ཞུགས་པ་ནི་ངག་ལ་བརྗོད་བདེ་བར་བྱ་བའི་ཆེད་དུ་ཡིན།

གང་ཨིཏ྄འི་མིང་ཅན་དེ་ནི་དབྱིའོ།།

ཀྲིཏ྄་དང་རྣམ་དབྱེ་རྐྱེན་སོགས་དངོས་མ་ཡིན་པ་དེ་དག་དང་རྗེས་སུ་འབྲེལ་བའི་ཡི་གེ་གང་ཞིག་ཡོད་པ་རྣམས་ལ་ནི་ཨིཏ྄་མིང་ཅན་ཞེས་བྱ་ཞིང་། དེ་དག་ནི་རྐྱེན་གཞན་དང་ཕྲད་མ་ཐག་ཨཏ྄་འདོགས་པའི་རྒྱུ་མམཚན་གྱིས་བྱ་བྱུང་ཟིན་པས་དེའི་ཁོངས་ནས་ཕྲལ་ཏེ་དབྱི་དགོས་པའི་ཕྱིར་ན་འགྲོ་བའི་དོན་ཅན་ཞེས་བརྗོད་ལ། དེ་མིན་རྗེས་འབྲེལ་དབྱི་བ་སོགས་ཀྱང་འགྲོ་བའི་དོན་ཅན་ཡིན།

ཡི་གེ་མི་མཐོང་བ་ཕྱིས་བའོ།།

གཏན་དུ་ཕྱིས་ནས་ཡི་གེ་གཟུགས་མི་མཐོང་བར་བྱས་ཤིང་བསུབ་པ་ནི་དབྱི་བོའོ།

ཡི་གེ་རྣམ་པར་འགོག་པ་ནི་དབྱི་བ་ཙམ་མོ།།

ཡི་གེ་གཞན་དང་ནོར་བ་རྣམ་པར་འགོག་པའི་ཆེད་དུ་སྦྱར་བ་རྣམས་དབྱི་བའི་ཆོ་ག་ཡིན་མོད་ཀྱང་རྐྱེན་རང་གིས་ངོ་བོའི་ཆོ་ག་དང་བྱེད་པ་རྣམས་ཕྱིས་ན་འབྱུང་བས་ནི་དབྱི་བ་ཙམ་ཡིན།

གཉེན་དང་འདྲ་བ་ནི་ཨཱ་ག་མའོ།།

རྐྱེན་གང་ཞིག་གཉེན་ཉེ་གྲོགས་པོ་ནང་བཞིན་དགོས་པའི་ཚེ་ན་ཕན་འདོགས་པར་བྱེད་པ་ནི་ཨཱ་ག་མ་ཡིན། ཨཱ་ག་མའི་དོན་ནི་ལུང་ངམ་གློ་བུར་བའི་དོན་ཡིན།རང་རེའི་བོད་སྐད་དུ་བྱས་ན་ཚིག་ཕྲད་དང་འདྲ།

དགྲ་བ་དང་འདྲ་བ་ནི་ཀུན་ནས་བསྒྱུར་བའོ།།

ཡི་གེ་བསྒྱུར་བ་ནི་དགྲ་ཇག་གི་སྤྱོད་པ་དང་འདྲ་བར་ཡི་གེའི་གཟུགས་གཞན་ནས་གཞན་དུ་བསྒྱུར་བར་བྱེད།

དབྱངས་བར་ན་མེད་པའི་ཧ་ས་རྣམས་ཡང་དག་པར་སྦྱར་རོ།།

གསལ་བྱེད་སྲོག་མེད་གཉིས་དང་གསུམ་ལ་སོགས་པ་བརྩེགས་པ་དེ་ལ་ཡང་དག་པར་སྦྱོར་བ་ཞེས་བརྗོད།

ཀུ་ཙུ་ཊུ་ཏུ་པུ་སྡེ་བ་རྣམས་སོ།།

ཀུ་ཞེས་པའི་ཀ་སྡེ་གོ་བ་ལྟ་བུ་ཨུ་ཡིག་སྲོག་ཏུ་ཞུགས་པས་རང་རང་གི་སྡེ་བའི་ཡི་གེ་ལྔ་བོ་ཡོངས་སུ་གཟུང་བར་བྱ་བའི་དོན་ཡིན།

ཨར྄་ཨེཏ྄་ཨོ་ནཱ་མའི་ཡོན་ཏན་ནོ།།

རྐྱེན་གྱི་ནུས་བ་དང་། བྱིངས་རང་ངོས་ཀྱི་ཡོན་ཏན་ལས་ནཱ་མིན྄འི་ཡི་གེ་རྣམས་ཀྱི་ནང་ནས་རྀའི་ཨར྄་དང་ཨིའི་ཨཏ྄། ཨུའི་ཨོ་རུ་བསྒྱུར་བ་བཅས་ནི་ཨ་ཡིག་བོར་བའི་ནཱ་མིན྄་གྱི་ཡི་གེ་དེ་དག་གི་ཡོན་ཏན་ཡིན།

ཨཱ་ཨཱར྄་ཨེེ་ཨོོ་འཕེལ་བའོ།།

ཉྣིཏ྄་སོགས་རྐྱེན་གྱི་ནུས་བ་ལ་བརྟེན་ནས། ཨ་ཐུང་གི་ཨཱ་དང་། རྀ་ཡིག་གི་ཨཱར྄་དང་། ཨི་ཡིག་གི་ཨེེ། ཨུ་ཡིག་གི་ཨོོ་རུ་འཕེལ་བ་བཅས་ལ་འཕེལ་བའི་ཡི་གེ་མིང་ཅན་བཞི་ཞེས་བྱ།

མཐའི་དབྱངས་ལ་སོགས་པ་ཊིའོ།།

བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་དང་སྔོན་མའི་དབྱངས་བཅས་ལ་ཊི་ཞེས་བརྗོད།

མཐའ་ལས་སྔ་མ་ཨུ་པ་དྷཱའོ།།

བྱིངས་སམ་རྐྱེན་ནམ་མིང་གི་མཐའི་གསལ་བྱེད་སྲོག་མེད་ཀྱི་ཡི་གེ་ཁོ་ནའི་སྔོན་མ་ན་ཡོད་པའི་དབྱངས་དེ་ལ་ཨུ་པ་དྷཱ་ཞེས་བརྗོད།

ཕ་རོལ་ཏུ་བརྩེགས་པ་སོགས་མེད་པའི་ཐུང་ངུ་ནི་ཡང་བའོ།།

ཕ་རོལ་ཏུ་བརྩེགས་པ་དང་རྣམ་བཅད། རྗེས་སུ་ང་རོ་སོགས་མེད་པའི་ཐུང་ངུ་ནི་ཡང་བའི་ཡི་གེ་ཡིན།

དབྱངས་ཀྱི་མཚམས་སྦྱོར།

དབྱངས་ལ་ཨིཡ྄འོ།།༼ད་དྷི   ཨཱ་ན་ཡ༽

ཚུར་མཐའ་ལ་ཨི་ཡིག་རིང་ཐུང་གང་བྱུང་ཡང་ཕ་རོལ་ལ་དེ་དང་འདྲ་བ་མ་ཡིན་པའི་དབྱངས་ཡིག་བྱུང་ཚེ་ཚུར་མཐའི་ཨི་ཡིག་ཨ་ཡ྄་རུ་འགྱུར།

ཧ་ས་ལ་ར་ཧ་མ་ཡིན་པའི་ཧ་ས་རྣམས་སོ།།༼ ད་དྷ྄ཡ྄   ཨཱ་ན་ཡ༽

ཕ་རོལ་ཏུ་ཧ་སའི་ཡི་གེ་བྱུང་ན། ཚུར་མཐའ་ལ་ར་ཧ་གཉིས་མ་ཡིན་པའི་ཧ་སའི་ཡི་གེ་རྣམས་གང་བྱུང་བ་དེ་གཉིས་སུ་འགྱུར།
ཚུར་མཐའཕ་རོལཧ་སར་ཧ་མ་ཡིན་པའི་ཧ་སཚུར་མཐའི་ཧ་ས་གཉིས་བརྗོད
ཛྷ་བྷ་ལ་ཛ་བ་རྣམས་སོ།།༼དདྷ྄དྷ྄ ཡ྄    ཨཱ་ན་ཡ    ༽

ཕ་རོལ་ལ་ཛྷ་བྷའི་ཡི་གར་བྱུང་ཚེ། ཚུར་མཐའི་ཇྷ་བྷའི་ཡི་གེ་དེ་རང་དང་སྡེ་བ་གཅིག་པའི་གྲངས་མཚུངས་ཀྱི་གསུམ་པ་ཛ་བ་རྣམས་སུ་འགྱུར།
ཚུར་མཐའཕ་རོལཛྷ་བྷའི་ཡི་གེཛྷ་བྷའི་ཡི་གེཚུར་མཐའི་ཛྷ་བྷ་རྣམས་ཛ་བ་རྣམས་སུ་འགྱུར
དབྱངས་མེད་པ་ཕ་རོལ་ཏུ་ཡང་དག་པར་སྦྱར་རོ།།༼ ད་ད྄དྷ྄ ཡ྄  ཨཱ་ན་ཡ  ༽

ཚུར་མཐའི་ཧ་ས་དབྱངས་མེད་རྣམས་ཕ་རོལ་གྱི་དབྱངས་སམ་གསལ་བྱེད་དབྱངས་ལྡན་གང་ཡོད་པ་དེ་དང་ཡང་དག་པར་སྦྱོར་རོ།།

ར་ལས་ཡ་བ་གཉིས་སོ།༼ གོོ་རཱི  ཨ་ཏྲཿ  ༽

ཚུར་མཐའ་ལ་དབྱངས་སྔོན་ན་ཡོད་པའི་ར྄་ཡིག་བྱུང་ཚེ། ཕ་རོལ་གྱི་ཡ྄་དང་བ་དག་གཉིས་སུ་འགྱུར།
ཚུར་མཐའཕ་རོལདབྱངས་སྔོན་གྱི་ར྄་ཡིགཡ྄ བ྄ཕ་རོག་ཡ྄་བ྄་གཉིས་སུ་འགྱུར
༼དབྱངས་ལ་༽ཨུཝ྄འོ། རྀ་ར྄འོ།ལྀ་ལ྄འོ།༼མ་དྷུ ཨ་ཏྲཿ   པི་ཏྲྀ   ཨརྠཿ   ལྀ  ཨ་ནུ༽

རང་དང་མི་འདྲ་བའི་དབྱངས་ཕ་རོལ་ལ་བྱུང་ན་ཚུར་མཐའི་ཨུ་ཡིག་ཝ྄་དང་རྀ་ཡིག་ར྄། ལྀ་ཡིག་ལ྄་རུ་འགྱུར་འགྲོ།

ཨེ་ཨཡ྄འོ། ཨོཨབ྄འོ། ༼ནེ  ཨ་ནཾ  བྷོ  ཨ་ཏི༽

དབྱངས་གང་རུང་ཕ་རོལ་ལ་བྱུང་ན་ཚུར་མཐའི་ཨེ་ཡིག་ཨ་ཡ྄་དང་། ཨོ་ཡིག་ཨ་ཝ་རུ་འགྱུར་འགྲོ

གསལ་བྱེད་ལ་དབྱངས་རྣམས་མཚམས་སྦྱོར་བ་མ་ཡིན་ནོ།༼གོ ཡུ་ཏིཿ༽

དབྱངས་ཕ་རོལ་ལ་ཚུ་རོལ་གྱི་དབྱངས་མཚམས་སྦྱོར་བ་ཡིན་གྱི།གསལ་བྱེད་ཕ་རོལ་ལ་དབྱངས་ཚུ་རོལ་རྣམས་མཚམས་སྦྱོར་བ་མ་ཡིན།

ཨེེ་ཨཱཡ྄འོ། ཨོོ་ཨཱ་བའོ།༼ནེེ ཨ་ཀཿ   ཏོོ ཨི་ཧ༽

དབྱངས་གང་རུང་ཕ་རོལ་ལ་བྱུང་ན་ཚུ་རོལ་གྱི་ཨེེ་ཨ་ཡ྄་དང་ཨོོ་ཨ་ཧ྄་རུ་འགྱུར་འགྲོ

ཚིག་མཐའི་ཡ་བ་དག་ཡང་ན་དབྱིའོ།

ཨེེ་ཡིག་ཨཱ་ཡ྄་རུ་བསྒྱུར་བ་ལ་སོགས་པ་རྣམས་ཀྱི་ཡ྄་ཡིག་དང་ཝྲ་ཡིག་ཡང་ན་དབྱི་བར་བྱ།

ཕྱིས་བ་ལ་སླར་མཚམས་སྦྱོར་བ་མ་ཡིན་ནོ།།༼ཧེ་ས་ཁེ ཨི་ཏི༽

ཚིག་མཐའི་ཡ྄་ཝ྄་དག་ཕྱིས་པའི་རྗེས་སུ་སླར་ཕ་རོལ་ལ་མཚམས་སྦྱོར་བ་མ་ཡིན་ནོ།།

ཡང་སྡེབ་སྦྱོར་གྱི་དགོས་དབང་གིས་སླར་ཕ་རོལ་གྱི་དབྱངས་དང་མཚམས་སྦྱོར་བ་ཡང་ཡོད།

ཨེཏ྄་ཨོ་ཏ྄་ལས་ཨཏ྄འོ།༼ཏེ  ཨ་ཏྲཿ༽

ཚུ་རོལ་གྱི་ཚིག་མཐར་ཨེཏ྄་དང་ཨོཏ྄་གནས་བའི་ཚེ། ཕ་རོལ་ལ་ཨ་ཡིག་ཐུང་ངུ་བྱུང་ན་དབྱི་བར་བྱ།
ཚུ་རོལཕ་རོལཚིག་མཐར་ཨེ་ཨོ་ཐུང་ངུ་ཁོ་ནཨཨ་ཐུང་དབྱི
འདྲ་བའི་ཡི་གེ་ལ་ལྷན་གཅིག་ཏུ་རིང་བའོ།།༼ཤྲཱདྡྷཱ  ཨ་ཏྲཿ༽

ཚུ་རོལ་མཐའ་ལ་ཨ་སོགས་མཚུངས་བའི་ཡི་གེ་རྣམས་བྱུང་བ་ལ།ཕ་རོལ་ཏུ་རང་དང་འདྲ་བའི་ཡི་གེ་བྱུང་ན།གཉིས་ཀ་ལྷན་གཅིག་ཏུ་འདུས་ནས་རིང་བོར་འགྱུར་འགྲོ

ཨ་ཨི་ལ་ཨེའོ། ཨ་ཨུ་ལ་ཨོའོ།༼   ཏ་བ ཨི་དཾ       གཾ་གཱ ཨུ་ད་ཀཾ༽

ཚུར་མཐའི་ཨ་ཡིག་རིང་ཐུང་དང་ཕ་རོལ་གྱི་ཨི་ཡིག་རིང་ཐུང་གཉིས་ཀ་འདུས་བ་ལས་ལྷན་གཅིག་ཏུ་ཨེ་ཡིག་ཏུ་འགྱུར་ལ། ཚུར་མཐའི་ཨ་ཡིག་རིང་ཐུང་དང་ཨུ་ཡིག་རིང་ཐུང་གཉིས་ཀ་འདུས་བ་ལས་ལྷན་གཅིག་ཏུ་ཨོ་ཡིག་ཏུ་འགྱུར་འགྲོ

༼ཨ༽ རྀ་ཨར྄འོ།ལ་ལར་ཨཱར྄འོ།༼རྀ་ཎ རྀ ཎཾ༽

ཚུར་མཐའི་ཨ་ཡིག་རིང་ཐུང་དང་ཕ་རོལ་གྱི་རྀ་ཡིག་གཉིས་འདུས་བ་ལས་ལྷན་གཅིག་ཏུ་ཨར྄་དུ་འགྱུར་ལ།ཡང་ན་ཨཱར྄་དུ་འགྱུར།

༼ཨ༽ལྀ་ཨ་ལའོ། ༼ཏ་བ  ལྀ་ཀཱ་རཿ༽

ཚུར་མཐའི་ཨ་ཡིག་རིང་ཐུང་དང་ཕ་རོལ་གྱི་ལྀ་ཡིག་གཉིས་འདུས་བ་ལས་ལྷན་གཅིག་ཏུ་ཨལ྄་དུ་འགྱུར།

ཨེ་ཨེེ་ཨེེའོ། ཨོ་ཨོོ་ཨོོ།༼ཏ་བ ཨེཥཱ   ཏ་བ ཨོ་ད་ནཾ༽

ཚུར་མཐའི་ཨ་ཡིག་རིང་ཐུང་གང་རུང་ནི་ཕ་རོལ་གྱི་ཨེ་༼ཨོ༽དང་ཨེེ་༼ཨོོ༽ཡིག་གང་རུང་དང་འདུས་བ་ལས་ལྷན་གཅིག་ཏུ་ཨེེ་ཡིག་ཏུ་འགྱུར།

ཨོཥྠ་དངཨོ་ཏུ་དག་གི་ཡང་ནའོ།།༼བིམྦ  ཨོཥྠ   སྠུ་ལོ  ཨོ་ཏུ༽

ཚུར་མཐའི་ཨ་ཡིག་ནི་ཕ་རོལ་གྱི་ཨོཥྠ་དང་ཨོ་ཏུ་ཚིག་སྡུད་ཅན་དང་འདུས་བ་ལས་ཨོོ་ཀེ་ཤ་ཅན་དུ་མི་འགྱུར་བར་ཡང་ན་ཨོ་རུ་འགྱུར།

རང་བཞིན་དུ་གནས་པའི་མཚམས་སྦྱོར།

ཨ་མཱི་མ་ཡིན་ནོ།།༼ཨ་མཱི ༽

ཚུར་མཐའ་ཨཱ་མི་དང་ཕ་རོལ་ལ་དབྱངས་ཡིག་བྱུང་ན་མཚམས་སྦྱོར་ཐོབ་པ་མ་ཡིན།
ཚུ་རོལཕ་རོལཨཱ་མིདབྱངས།མཚམས་སྦྱོར་མི་ཐོབ།
ཨྰི་ཨཱུ་ཨེ་གཉིས་ཉིད་ལ་འོ།།༼ཨགྣཱིཨ་ཏྲ མེ་དག་འདིར པ་ཊཱུ་ཨ་ཏྲ གྲུང་བོ་དག་འདིིར ཨཱ་ལེ ཨཱ་ན་ཡ  ཕྲེང་བ་དག་ལོངས་ཤོག༽

རྣམ་དབྱེ་གཉིས་ཚིག་བྱིན་ནས་གྲུབ་ཟིན་པའི་ཚིིག་མཐའི་ཨཱི་ཡིག་དང་ཨཱུ་ཡིག་དང་ཨེ་ཡིག་རྣམས་ཕ་རོལ་གྱི་དབྱངས་ལ་རྟག་ཏུ་མཚམས་སྦྱོར་བ་མ་ཡིན། གཉིས་ཞེས་བ་གཉིས་ཚིག་གི་དོན།

ཨ་ཨོ་ནི་པ་ཏའོ།༼ཨཱ་ཨེ་ཝཾ་མ་ནྱ་སེ ནོ་ཨ་ཏྲ་སྠཱ་ཏ་བྱཾ ཨ་ཨེ་ཧི ཨི་ཨིནྡྲ་པ་ཤྱ  ཨུ་ཨུཏྟི་ཥྠ༽

ངེས་ཚིག་གི་ཨཱ་དང་ཨོ་ཡིག་ནི་པཱ་ཏ་རྣམས་དང་། ཧ་ས་དང་དབྱངས་རྐྱང་བ་རྣམས་ཀྱང་མཚམས་སྦྱོར་ཐོབ་པ་མ་ཡིན་ནོ།

པླུ་ཏའོ།༼ཧེ་དེ་བ་དཏྟ྅ཨེ་ཧི ཀྱེ་ལྷས་བྱིན་ཚུར་ཤོག༽

ཚུ་རོལ་མིང་མཐར་པླུཏ་བྱུང་བ་ལའང་ཕ་རོལ་གྱི་དབྱངས་ལ་མཚམས་སྦྱོར་བ་མ་ཡིན་།

རྒྱང་རིང་བོར་འབོད་པ་ལའང་ཊི་པླུཏ་འོ།།༼༽

པླུཏ་དེ་གང་དུ་ཐོབ་ཅེ་ན། རྒྱང་རིང་བོར་འབོད་པ་ལ་དང་། འང་སྒྲས། སྐད་གསངས་མཐོན་པོར་ཀློག་པ་དང་། གླུ་ལེན་པ་སོགས་ཀྱི་མིང་མཐའི་ཊིའི་བླུཏ་འགྱུར་རོ།།

གསལ་བྱེད་ཀྱི་མཚམས་སྦྱོར།

ཙ་པ་རྣམས་ཨ་བ་ལ་ཛ་བ་རྣམས་སོ།།༼ཥཊ྄ ཨ་ཏྲཿ  དྲུག་འདིར བཱ་ཀ྄ ཡ་ཐཱ བདེ་པའི་ཚིག ཝཀ྄ ཨཱི་ཤྭ་ར ངག་གི་དབང་ཕྱུག༽

ཚུར་མཐའ་ཙ་པའི་ཡི་གེ་བྱུང་ན་དེའི་ཕ་རོལ་ལ་ཨ་བའི་ཡི་གེ་བྱུང་བ་ལ།ཚུ་རོལ་གྱི་ཙ་པའི་ཡི་གེ་གོ་རིམ་ལྟར་རང་སྡེའི་གསུམ་པ་ཛ་བ་རྣམས་སུ་འགྱུར།
ཚུ་རོལཕ་རོལཙ་པཨ་བཙ་པ་རྣམས་ཛ་བ་རྣམས་སུ་འགྱུར
ཉ་མ་ལ་ཡང་ན་ཉ་མ་རྣམས་སོ།༼༽

ཚུར་མཐའ་ཙ་པའི་ཡི་གེ་ནི་དེའི་ཕ་རོལ་ལ་ཨ་བའི་བྱེ་བྲག་ཉ་མ་བྱུང་ན་རང་དང་སྡེ་བ་གཅིག་པའི་ལྔ་བ་ཉ་མ་རྣམས་སུ་འགྱུར།ཡང་ན་མི་འགྱུར་བར་སྤྱི་མདོ་ལྟར་སྒྲུབ་པར་བྱ།

ཙ་པ་ལས་ནི་ཤ་ནི་ཚའོ།།༼༽

ཚུ་རོལ་ཚིག་མཐར་ཙ་པའི་ཡི་གེ་དང་།ཕ་རོལ་ལ་ཤ་ཡིག་བྱུང་ན།ཕ་རོལ་གྱི་ཤ་ཡིག་ཚ་ཡིག་ཏུ་འགྱུར།

ཧའི་ཛྷ་བྷ་རྣམས་སོ།།༼༽

ཚུ་རོལ་ཚིག་མཐར་ཙ་པ་བྱུང་ན་དེའི་ཕ་རོལ་གྱི་ཐོག་མ་ཧ་ཡིག་བྱུང་བ་ནི་མཐའི་ཙ་པའི་གྲངས་མཚུངས་ཀྱི་ཛྷ་བྷ་རྣམས་སུ་ཡང་ན་འགྱུར།

སྟུའི་ཤྩུ་རྣམས་ཀྱི་ཤྩུའོ།།༼༽

ཚུ་རོལ་གྱི་ཚིག་མཐའི་ས་ཡིག་དང་།ཏུ་ཞེས་བ་ཏ་སྡེའི་ཡི་གེ་ལྔ་པོ་གང་རུང་ཡོད་པ་ལ།ཕ་རོལ་དུ་ཤ་ཡིག་དང་ཙུ་ཞེ་ཙ་སྡེའི་ཡི་གེ་ལྔ་བོ་རྣམས་གང་རུང་བྱུང་ན་ཚུ་རོལ་གྱི་ཤ་ཡིག་དང་།ཏ་སྡེའི་ལྔ་བོ་ཙ་སྡེ་ལྔའི་གྲངས་མཚུངས་སུ་འགྱུར།ཕན་ཚུན་ལྡོག་ནཡང་དེ་བཞིན་དུ་འགྱུར།

ཤ་ལས་མ་ཡིན་ནོ།།༼༽

འོན་ཀྱང་ཚུ་རོལ་ཏུ་ཤ་ཡིག་བྱུང་བ་ལ་ཕ་རོལ་ཏུ་ཏ་སྡེ་བྱུང་ཡང་ཙ་སྡེར་འགྱུར་བ་མ་ཡིན།

ཥ་ཊུ་རྣམས་ཀྱི་ཥ་ཊུའོ།།༼༽

ཚུ་རོལ་མཐའི་ས་ཡིག་དང་ཏ་སྡེ་རྣམས་ནི་ཕ་རོལ་ཏུ་ཥ་ཡིག་དང་ཊ་སྡེའི་ལྔ་བོ་གང་རུང་བྱུང་ན་དེ་རྣམས་ཀྱི་ས་ཥདང་ཏ་སྡེ་ཊ་སྡེ་རྣམས་སུ་གྲངས་མཚུངས་སུ་འགྱུར།

ཏུའི་ལ་ལ་ལའོ།༼༽

ཚུ་རོལ་ཚིག་མཐར་ཏ་དང་ན་ཡིག་བྱུང་ཞིང་ཕ་རོལ་ལ་ལ་ཡིག་བྱུང་ན་ལ་ཉིད་དུ་བསྒྱུར།

མཐར་གནས་རྣམས་གཉིས་སུ་དབྱེ་འོ།༼༽

ཥ་ལས་མ་ཡིན་ནོ།།༼༽

མཐའི་ཊི་ལས་སོ།།༼༽

ན྄་ཚ་ཏ་ལ་སཀ྄འོ།༼༽

ཤ་ལ་ཙཀ྄་ཡང་ན་འོ།༼༽

ཐུང་ངུ་ལས་ང་ན྄་རྣམས་དབྱངས་ལ་གཉིས་སོ།༼༽

ཚ་ཡིའོ།༼༽

ཁ་ས་ལས་ཛྷ་ས་རྣམས་ཀྱི་ཙ་པ་རྣམས་སོ།།༼༽

མའའི་རྗེས་སུ་ང་རོའོ།༼༽

ཚིག་མཐའ་དང་ཛྷ་ས་དག་ལ་ཡང་ནའོ།༼༽

ཛྙཱི་སྡེབ་སྦྱོར་ལའོ།༼༽

ཡ་བ་ལ་ཡ་མ་ཡང་ན་འོ།༼༽

ཡ་བ་ཕ་རོལ་ལ་ཡ་བ་་ལ་ཡང་ནའོ།༼༽

རྣམ་བཅད་ཀྱི་མཚམས་སྦྱོར།

རྣམ་པར་བཅད་བྱའི་སའོ།༼ཀཿ ཏ་ནོ་ཏི ཀཿ  ཙ་ནོ་ཏི  གང་རྒྱས་བར་བྱེད་དང་སུ་སྤྱོད་པར་བྱེེད༽

ཚུ་རོལ་གྱི་རྟགས་མཐར་རྣམ་བཅད་ཡོད་ན་དེའི་ཕ་རོལ་ལ་ཁ་ས་སྒྲ་མེད་ཀྱི་ཡི་གེ་བྱུང་ན་རྣམ་བཅད་དེ་ཉིད་ས྄་རུ་འགྱུར་འགྲོ

ཤ་ཥ་ས་ལ་ཡང་ན་འོ།༼ཀཿ ཤེ་ཏེ  ཀཿ  ཥཎ྄ེཌ   ཀཿ སཱ་དྷུཿ སུ་ཉལ། གང་ལེགས དུམ་བུ་གང༽

དམིགས་བསལ། ཁ་སའི་ནང་ཚན་གྱི་ཡི་གེ་ཤ་ཥ་ས་གསུམ་ཕ་རོལ་ལ་བྱུང་ན་ཚུར་མཐའི་རྣམ་བཅད་ས྄་རུ་འགྱུར་ལ། ཡང་ན་རང་སོར་གནས་ཀྱང་ཆོག་གོ

ཀུ་པུ་དག་ལ་ྈྐྉྤ་དག་ཡང་ན་འོ།༼ཀཿ ཀ་རོ་ཏི ཀཿ ཁ་ལུ ཀཿ པ་ཋ་ཏི ཀཿ ཕ་ལ་ཏི  ཨི་བྱེད། ངན་པ་གང་།  གང་ཀློག་པར་བྱེད། གང་འབྲས་བུ་བྱེད༽

ཕ་རོལ་ལ་ཁ་སའི་ནང་ཚན་ཀ་ཁ་དང་པ་ཕ་གཉིས་བྱུང་ན། ཚུར་མཐའི་རྣམ་བཅད་དེ་ནི་ྈྐྉྤ་དག་ཏུ་ཡང་ན་འགྱུར། ཡང་ན་མི་འགྱུར་བར་སྤྱི་མདོ་ལྟར་སྒྲུབ་ཀྱང་རུང་།

 རྣམ་བཅད་ལས་བྱུང་བའི་ཀ་ཁ་དང་པ་ཕ་བརྗོད་དོན་ཡིན་པས་ཕྱིས་བར་བྱ།
ཚུ་རོལཕ་རོལརྣམ་བཅདཀ་ཁ  པ་ཕཕ་རོལ་ནི་གོ་རིམ་བཞིན་ྈྐ་ྈྑ་ྉྤ་ྉྥ་རུ་འགྱུར།
བཱ་ཙའི་པ་ཏི་ལ་སོགས་པ་རྣམས་སོ།

དམིགས་བསལ་དུ་བཱ་ཙཿ པ་ཏི་ལ་སོགས་པའི་མིང་གི་སྒྲ་རྣམས་ཚིག་ཕྲད་དུ་བཤད་པའི་ཕྱིར་ན། མདོ་གོང་མ་ལྟར་མི་འགྱུར་བར་བྱེ་བྲག་མེད་པར་ས྄་རུ་བསྒྱུར་བར་བྱ། མདོ་གཞན་ནས་བཤད་པའི་ནི་པཱ་ཏ་རྣམས་ཀྱང་དེ་དག་གི་ལུགས་བཞིན་དུ་བྱའོ།།
བཱ་ཙཿ པ་ཏིཿསྨྲ་བའི་བདག་པོཔ་ནཔ་ཏིཿནགས་བདག་སྟེ་སེང་གེབྲྀ་ཧ་ཏ྄པ་ཏིཿརིག་བྱེད་བདག་པོའམ་ཕུར་བུ།༼ཏའི་ས྄འོ།༽ཀཱ་རཿཀ་རཿབྱེད་པ་པོཔཱ་རཿཀ་རཿམཆོག་གི་བྱེད་པ་པོཏཏ྄ཀ་རཿཆོམ་རྐུནབྷཱཿཀ་རཿའོད་བྱེད་དེ་ཉི་མཧ་རིཏ྄ཙཎྡྲཿའཕྲོག་བྱེད་ཟླ་བ། ༼སྟུའི་ཤྩུ་རྣམས་ཀྱི་ཤྩུའོ༽
ཨ་ཧན྄འི་རཱ་ཏྲི་མ་ཡིན་རྣམས་ལ་ར྄འོ།༼༽

ཨ་ཧན྄འི་ན྄་ཡིག་ས྄་རུ་བསྒྱུར་ཏེ་ས྄་དེ་ཡང་རྣམ་བཅད་ཀྱི་གཟུགས་སུ་བསྒྱུར་ནས་ཚིག་ཏུ་གྲུབ་པའི་མཐའི་རྣམ་བཅད་ནི་ཕ་རོལ་ཏུ་རཱ་ཏྲི་སོགས་མ་ཡིན་པ་བྱུང་ན་རྲ་རུ་འགྱུར།
ཨ་ཧཿཔ་ཏིཿཉི་མོའི་བདག་པོའམ་ཉི་མ།ཨ་ཧཿག་ཎཉི་མོའི་ཚོགས།ཨ་ཧཿརཱ་ཏྲིཿཉིན་མཚན།༼ཧ་བ་ལའོ༽ཨ་ཧཿརྰུ་པཾཉིན་མོའི་གཟུགས།
ཨཏ྄་ལས་ཨཏ྄་ལ་ཨུ་འོ།༼ཀཿ ཨརྠ  དོན་གང་།༽

ཚུ་རོལ་གྱི་ཨ་ཐུང་མཐའི་རྣམ་བཅད་ལ་ཕ་རོལ་ལ་ཡང་ཨ་ཐུང་བྱུང་ན། བར་གྱི་རྣམ་བཅད་དེ་ཨུ་རུ་འགྱུར།
ཚུ་རོལཕ་རོལཨ་ཐུང་མཐའི་རྣམ་བཅདཨ་ཐུང་།རྣམ་བཅད་ཨུ་རུ་འགྱུར།
ཧ་བ་ལའོོ།༼ཀཿ  ག་ཏཿ  གང་ལ་འགྲོ  དེ་བཿ ཡཱ་ཏི། ལྷ་ཐོབ་བོ། མ་ནཿ ར་ཐཿ ཡིད་ཀྱི་ཤིང་རྟ༽

ཨ་ཐུང་མཐའི་རྣམ་བཅད་ནི་དེའི་ཕ་རོལ་ལ་ཧ་བའི་ཡི་གེ་བྱུང་ན་ཨུ་ཡིག་ཏུ་འགྱུར་འགྲོ།

ཨཱ་ལས་ཨ་བ་ལ་་དབྱི་འོ།༼དེ་བཱཿ  ཨ་ཏྲཿ ལྷ་རྣམས་འདིར། བཱ་ཏཱཿ བནྟིཿ རླུང་བཞོན༽

ཚུ་རོལ་ཨྰ་ཡིག་རིང་མཐའི་རྣམ་བཅད་ནི་དེའི་ཕ་རོལ་ལ་ཨ་བའི་ཡི་གེ་བྱུང་ན་དབྱི་བར་བྱ།
ཚུ་རོལཕ་རོལཨཱ་མཐའི་རྣམ་བཅདཨ་བརྣམ་བཅད་དབྱི་བར་བྱ
དབྱངས་ལ་ཡ྄་ཉིད་ཡང་ན་འོ།༼དེ་བཱཿ ཨ་ཏྲཿ ལྷ་རྣམས་འདིར༽
ཚུ་རོལཕ་རོལཨཱ་མཐའི་རྣམ་བཅད།དབྱངས།རྣམ་བཅད་ཡྲ་རུ་བསྒྱུར
དམིགས་བསལ་དུ་ཚུ་རོལ་ཨཱ་ཡིག་རིང་མཐའི་རྣམ་བཅད་ནི་དེའི་ཕ་རོལ་དབྱངས་ཡིག་བྱུང་ན་ཡ྄་ཉིད་་དུ་ཡང་ན་འགྱུར།ཡང་ན་གོང་ལྟར་རྣམ་བཅད་ཕྱིས་བ་ལ་མཚམས་མི་སྦྱོར།

བྷོས྄་ལས་སོ། 

མདོ་འོག་མའི་དམིགས་བསལ་དུ་བྷོས྄་ལ་སོགས་པའི་ས྄འི་རྣམ་བཅད་ནི།དེའི་ཕ་རོལ་ཨ་བའི་ཡི་གེ་བྱུང་ཡང་ར྄་རུ་མི་འགྱུར་བར་དབྱི་བར་བྱ།
བྷོཿཨེ་ཧིཀྱེ་འདིར་བྱོན།བྷ་གོཿནམ་སྟེསྐལ་ལྡན་ལ་ཕྱག་འཚལ་ལོ།ཨ་གྷོཿཡཱ་ཧིསྡིག་པ་དེངས་ཤིག
ན་མིན྄་ལས་ར྄འོ།༼ཨ་གྣིཿ ཨཏྲཿ  མེ་འདིར། པ་ཊུཿ ཡ་ཛ་ཏེ མཁས་པའི་ལྷ་མཆོད༽

ཚུ་རོལ་ན་མིན྄འི་ཡི་གེ་མཐའི་རྣམ་བཅད་ནི་ཨ་བའི་ཡི་གེ་ཕ་རོལ་ལ་བྱུང་ན་ར྄་རུ་འགྱུར།

ཨུ་ཥས྄འི་བུདྷ་ལ་ར་འོ།།༼ཨུ་ཥས྄ བུདྷ སྔོན་ནས་གསལ་བ༽

ཨུ་ཥས྄འི་ཚིག་མཐའི་རྣམ་བཅད་ནི།དེའི་ཕ་རོལ་ལ་བུདྷ་བྱུང་ན་ན་མིན྄་ཡི་གེ་མིན་ཡང་ར྄་རུ་འགྱུར་འགྲོ

ཁ་ཡིག་གི་རང་བཞིན་ཅན་གྱི་ཁ་པ་ལ་ཡང་ནའོ།༼གཱིཿ པ་ཏིཿ སྨྲ་བའི་བདག་པོ དྷཱུཿ པ་ཏིཿ ས་ཡི་བདག་པོ༽

ངོ་བོ་ར་ཡིག་ལས་བྱུང་བའི་མཐའི་རྣམ་བཅད་ནི།དེའི་ཕ་རོལ་ལ་ཁ་པའི་ཡི་གེ་བྱུང་ན་ར྄་རུ་འགྱུར་འགྲོ།ཡང་ན་སྤྱི་མདོ་ལྟར་སྒྲུབ་པར་བྱ།ཀུ་པུ་དག་ལ་ཞེས་བ།

ར་ལས་སོ།༼པྲཱ་ཏཱཿ ཨ་ཏྲཿ ཐོ་རེངས་འདིར  ཨནྟཿ ག་ཏཿ ནང་དུ་འགྲོ༽

ངོ་བོ་ར྄་ཡིག་ལས་བྱུང་བའི་མཐའི་རྣམ་བཅད་ནི་ནཱ་མིན྄་གྱི་མཐའ་མ་ཡིན་ཀྱང་ཨ་བའི་ཡི་གེ་ཕ་རོལ་ལ་བྱུང་ནའང་ར྄་རུ་འགྱུར།

ར་ལ་དབྱི་སྟེ་རིང་བོའང་ངོ།༼པུ་ནཿ རཱ་མ་ཏེ སླར་ཡང་རྩེད་མོ་བྱེད ཤུཀྟིཿ རཱུ་པྱཱཏྨ་ནཱ་བྷཱ་ཏི ཉ་ཕྱིས་དངུལ་གྱི་བདག་ཉིད་དུ་་སེམས་པར་བྱེད༽

ར྄་ཡིག་ལས་བྱུང་བའི་རྣམ་བཅད་ནི་ར་ཡིག་ཕ་རོལ་ལ་བྱུང་ན་དབྱི་ཞིང་།དེའི་དབྱངས་སྔོན་མའང་རིང་བོར་འགྱུར།

ས་དང་ཨེ་ཥ་ལས་ཧ་ས་ལའོ།༼སཿ ཨ་ར་ཏི  ཨེ་ཥཿ ཧ་ས་ཏི དེ་སྤྱོད་པར་བྱེད། འདི་དང་འགྲོགས་པར་བྱེད།༽

དེ་སྒྲའི་སྐད་དོད་ས་དང་འདི་སྒྲའི་སྐད་དོད་ཨེ་ཥ་གཉིས་ཀྱི་མཐའི་རྣམ་བཅད་ནི་རྟག་ཏུ་དབྱི་བར་བྱ།

མིང་ལས་ཚིག་ཏུ་སྒྲུབ་པ།

སི་ལ་སོགས་པའི་རྣམ་དབྱེ་ནི་མིང་ངམ་རྟགས་མཐའ་དེ་དག་ཁོ་ནར་འཇུག་པ་ལས་བྱིངས་དངོས་ཀྱི་མཐར་མི་འཇུག

རྒྱ་གར་གྱི་རྣམ་དབྱེ།
རྣམ་དབྱེགཅིག་ཚིགགཉིས་ཚིགམང་ཚིགདང་པོསིཨཽཛས྄གཉིས་པཨམ྄ཨཽཤས྄གསུམ་པཊཱབྷྱཱཾབྷིས྄བཞི་བ་ངེབྷྱཱཾབྷྱས྄ལྔ་བ་ང་སིབྷྱཱཾདྲུག་པང་ས྄ཨོས྄ཨཱམ྄བདུན་པ་ངི་ཨོས྄སུཔ྄བརྒྱད་པ